
Visiem ieinteresētajiem piegādātājiem

Par saraksti Nr.1 iepirkumā “Mācību līdzekļu un aprīkojuma piegāde izglītības iestādēm Madonas novadā”, iepirkuma identifikācijas Nr. MNP2026/29_ESAF.
Madonas novada pašvaldības iepirkumu komisija 29.06.2026. saņēma ieinteresētā piegādātāja jautājumus EIS un saskaņā ar Publisko iepirkumu likuma 36.panta otro un trešo daļu sniedz atbildes:
1. Jautājums

Jautājums ir par iepirkuma nolikuma Nr.2 “Tehniskā specifikācija - Tehniskais piedāvājums” prasībām iepirkuma 1. daļā “Mācību līdzekļu un aprīkojuma piegāde Ērgļu pamatskolai un Lubānas pamatskolai”. Par pozīciju Nr.3 – “Fosilā kurināmā paraugu komplekts”. Nav skaidrs, kādēļ specifikācijā rakstīts par dzelzs un tērauda paraugiem. “Komplektā: vismaz 12 paraugi Dzelzs un tērauda paraugiem jābūt izkārtotiem koka kastē”, ja runa ir par kurināmiem paraugiem.
Atbilde uz 1. jautājumu

Pasūtītājs skaidro, ka tehniskajā specifikācijā 1. daļā “Mācību līdzekļu un aprīkojuma piegāde Ērgļu pamatskolai un Lubānas pamatskolai” pozīcijā Nr.3 – “Fosilā kurināmā paraugu komplekts” ir redakcionāla kļūda. Ir veikts precizējums, norādot – “Fosilā kurināmā paraugiem jābūt izkārtotiem koka kastē”.
2. Jautājums

Jautājums ir par iepirkuma nolikuma Nr.2 “Tehniskā specifikācija - Tehniskais piedāvājums” prasībām iepirkuma 1. daļā “Mācību līdzekļu un aprīkojuma piegāde Ērgļu pamatskolai un Lubānas pamatskolai”. Par pozīciju Nr.4 – “Naftas pārstrades produktu kolekcijas komplekts”. Arī specifikācijā rakstīts “Dzelzs un tērauda paraugiem jābūt izkārtoti koka kastē”, kas neatbilst specifikācijas priekšmetam.

Atbilde uz 2. jautājumu

Pasūtītājs skaidro, ka tehniskajā specifikācijā 1. daļā “Mācību līdzekļu un aprīkojuma piegāde Ērgļu pamatskolai un Lubānas pamatskolai” pozīcijā  Nr.4 – “Naftas pārstrādes produktu kolekcijas komplekts” ir redakcionāla kļūda. Ir veikts precizējums, norādot  - “Naftas pārstrādes  paraugiem jābūt izkārtotiem koka kastē”.
3. Jautājums

Jautājums ir par iepirkuma nolikuma Nr.2 “Tehniskā specifikācija - Tehniskais piedāvājums” prasībām iepirkuma 1. daļā “Mācību līdzekļu un aprīkojuma piegāde Ērgļu pamatskolai un Lubānas pamatskolai”. Par pozīciju Nr.6 – “Mikroskops”, pozīcijā ir specifikācija Stroboskopam, kas ir tāda pati kā 15. pozīcijā, kas nav tirgū pieejams neviens variants. Lai nodrošinātu pieejamību un neierobežotu konkurenci, lūdzu izteikt “Gaismas žibšņa ilgums: No 60 līdz 1000 mikrosekundēm” kā “Gaismas žibšņa ilgums: No 60 līdz 100 mikrosekundēm” un izņemt kritēriju “ciparu izmērs ne mazāks kā 18 mm;” kas būtiski nav nozīmīgs dotai ierīcei.

Atbilde uz 3. jautājumu

Pasūtītājs skaidro, ka veikti precizējumi tehniskajā specifikācijā 1. daļā “Mācību līdzekļu un aprīkojuma piegāde Ērgļu pamatskolai un Lubānas pamatskolai” pozīcijā Nr.6 norādot – “Mikroskopa veids - stikla optikas mikroskops                                                                                                                                  1) Iekārta paredzēta ātri notiekošu procesu vizualizācijai, paredzēts šūnu un audu izpētei skolēnu laboratorijas darbos bioloģijā. Iekārta ir izstrādāta un izgatavota izmantošanai mācību procesā, ir droša demonstrācijas eksperimentu veikšanai; 2) Monokulārais bloks slīpums- 450, rotācija-3600, 3) okulārs- palielinājums 10 reizes, plašais redzes lauks, 4) Mikroskopa revolveris aprīkots ar 3 ahromātiskiem objektīviem- palielinājums 4x0,10, palielinājums 10x0,25, palielinājums 40x0,65/S, 5)Kondensors-  gaiša redzes lauka kondensors, ar apertūras skaitli 0,65, apertūras diafragma. Iebūvēts elektriskais apgaismojums - LED 3,5V, 70mW apgaismojums ar intensitātes regulēšanu, komplektā akumulators un sprieguma adapters Gaismas žibšņa ilgums: No 60 līdz 100 mikrosekundēm”. Izņemts kritērijs “ciparu izmērs ne mazāks kā 18 mm”.
4. Jautājums

Jautājums ir par iepirkuma nolikuma Nr.2 “Tehniskā specifikācija - Tehniskais piedāvājums” prasībām iepirkuma 1. daļā “Mācību līdzekļu un aprīkojuma piegāde Ērgļu pamatskolai un Lubānas pamatskolai”. Par pozīciju Nr.16 – “Vakumkupols ar pamatni”. Tiek prasīts “Vismaz 1 m gara vakūmcaurule d=7mm.” Tirgū šis nav pieejams, visbiežāk tiek izmantots 8 mm vai 10 mm caurules vakumkupola pamatnei. Lūdzu izteikt specifikāciju šādā direkcijā “Vismaz 1 m gara vakūmcaurule d=7-10mm.”

Atbilde uz 4. jautājumu

Pasūtītājs skaidro, ka veikti precizējumi tehniskajā specifikācijā 1. daļā “Mācību līdzekļu un aprīkojuma piegāde Ērgļu pamatskolai un Lubānas pamatskolai” pozīcijā Nr.16 norādot – “Vismaz 1 m gara vakūmcaurule d=7-10mm”.
5. Jautājums

Jautājums ir par iepirkuma nolikuma Nr.2 “Tehniskā specifikācija - Tehniskais piedāvājums” prasībām iepirkuma 1. daļā “Mācību līdzekļu un aprīkojuma piegāde Ērgļu pamatskolai un Lubānas pamatskolai”. Par pozīciju Nr.17 – Nav skaidrs formulējums “Iekārta eksperimentu īstenošanai, kas ietver savstarpēji saslēdzamu vakuumsūkni, vakuumkupola pamatni un vakuumkupolu.” Vai 17. pozīcjā tāpat kā 16. pozīcijā jāiekļauj klāt vakuumsūkni ar vakuumkupola pamatni un vakuumkupolu? Ja nē, lūdzu, izslēgt šo punktu, atstājot “Iekārta eksperimentu īstenošanai, kas ietver vakuumsūkni, kurš ir savstarpējami savienojams ar 16. pozicijas elementiem.”

Atbilde uz 5. jautājumu

Pasūtītājs skaidro, ka Pasūtītājs skaidro, ka veikti precizējumi tehniskajā specifikācijā 1. daļā “Mācību līdzekļu un aprīkojuma piegāde Ērgļu pamatskolai un Lubānas pamatskolai” pozīcijā Nr.17  norādot – “Iekārta eksperimentu īstenošanai, kas ietver vakuumsūkni, kurš ir savstarpējami savienojams ar 16. pozīcijas elementiem”.
6. Jautājums

Jautājums ir par iepirkuma nolikuma Nr.2 “Tehniskā specifikācija - Tehniskais piedāvājums” prasībām iepirkuma 1. daļā “Mācību līdzekļu un aprīkojuma piegāde Ērgļu pamatskolai un Lubānas pamatskolai”. Par pozīciju Nr.19 – “Mērījumu precizitāte 0,01 grāds pēc Celsija skalas.” Tirgū ir pieejami risinājumi, kuri nodrošina nepieciešamo funkciju mācību procesa nodrošināšanai. Lai neierobežotu konkurenci, nomainīt kritēriju uz “Mērījumu precizitāte 0,5 grāds pēc Celsija skalas vai precīzāka.”

“Nodrošina datu reģistrēšanas ātrumu 50 mērījumi sekundē.” Tirgū ir pieejami risinājumi, kuri nodrošina nepieciešamo funkciju mācību procesa nodrošināšanai. Lai neierobežotu konkurenci, nomainīt kritēriju uz “Nodrošina datu reģistrēšanas ātrumu 10 mērījumi sekundē vai ātrāku”.
“Sensors nodrošina gan bezvadu (Bluetooth), gan USB kabeļa savienojuma atbalstu.” Ja sensors nodrošina pilnvērtīgu bezvadu datu pārraidi ar Bluetooth savienojumu uz datu reģistrēšanas ierīci, datoru vai mobilo ierīci, USB vadu savienojums nav būtisks sensora funkcionalitātei. Šādas prasības saglabāšana var nepamatoti ierobežot bezvadu sensoru ražotāju piedāvājumu. Lūdzam šo prasību izteikt šādi: “Sensors nodrošina bezvadu (Bluetooth) savienojumu.”
“Sensors ir aprīkots ar atkārtoti uzlādējamu Li-Ion akumulatoru.” Tirgū ir pieejami ekvivalenti bezvadu sensori, kas darbojas ar monētas tipa baterijām. Šāds risinājums funkcionāli nodrošina sensora darbību un nav uzskatāms par sliktāku risinājumu salīdzinājumā ar Li-ion akumulatoru, jo sensors joprojām ir pilnībā bezvadu un izmantojams mācību eksperimentiem. Lūdzu šo prasību izteikt šādi: “Sensors ir aprīkots ar lādējamu akumulatoru vai nomaināmu bateriju, tostarp monētas tipa bateriju.”
Atbilde uz 6. jautājumu

Pasūtītājs skaidro, ka veikti precizējumi tehniskajā specifikācijā 1. daļā “Mācību līdzekļu un aprīkojuma piegāde Ērgļu pamatskolai un Lubānas pamatskolai” pozīcijā Nr.19, norādot – “Mērījumu precizitāte 0,5 grāds pēc Celsija skalas vai precīzāka. Sensors ir aprīkots ar atkārtoti uzlādējamu Li-Ion vai LiPO akumulatoru.”
Skaidrojam, ka nepieciešams nodrošināt datu reģistrēšanas ātrumu 50 mērījumi sekundē, lai nodrošinātu kvalitatīvus mērījumus. Sensors nodrošina gan bezvadu (Bluetooth), gan USB kabeļa savienojuma atbalstu, jo USB savienojums nodrošina alternatīvu gadījumos, kad Bluetooth savienojums nedarbojas.

7. Jautājums

Jautājums ir par iepirkuma nolikuma Nr.2 “Tehniskā specifikācija - Tehniskais piedāvājums” prasībām iepirkuma 1. daļā “Mācību līdzekļu un aprīkojuma piegāde Ērgļu pamatskolai un Lubānas pamatskolai”. Par pozīciju Nr.20 – Lūdzam precizēt tehniskās specifikācijas prasību pozīcijai “Bezvadu strāvas stipruma un sprieguma sensors”, aizstājot prasību “Mērapjoms: ±1000 mA / ±20V. Mērījumu precizitāte: 1 mV /1mA” ar redakciju: “Mērapjoms: spriegumam vismaz ±20 V, strāvai vismaz ±1000 mA. Mērījumu izšķirtspēja: spriegumam ne sliktāka kā 0,01 V, strāvai ne sliktāka kā 1 mA.”
Papildus lūdzam aizstāt prasību “Sensors ir aprīkots ar atkārtoti uzlādējamu Li-Ion akumulatoru” ar redakciju: “Sensors ir aprīkots ar atkārtoti uzlādējamu Li-Ion vai LiPo akumulatoru.” Šāda redakcija saglabā nepieciešamo funkcionalitāti mācību eksperimentiem, vienlaikus pieļaujot tirgū pieejamus līdzvērtīgus sensorus.

Atbilde uz 7. jautājumu

Pasūtītājs skaidro, ka ka veikti precizējumi tehniskajā specifikācijā 1. daļā “Mācību līdzekļu un aprīkojuma piegāde Ērgļu pamatskolai un Lubānas pamatskolai” pozīcijā Nr.20, norādot –  “Sensors ir aprīkots ar atkārtoti uzlādējamu Li-Ion vai LiPo akumulatoru.”
Skaidrojam, ka tehniskajā specifikācijā norādītais Mērapjoms: ±1000 mA / ±20V. Mērījumu precizitāte: 1 mV /1mA ir būtisks, lai nodrošinātu kvalitāti mērījumiem.
8. Jautājums

Jautājums ir par iepirkuma nolikuma Nr.2 “Tehniskā specifikācija - Tehniskais piedāvājums” prasībām iepirkuma 1. daļā “Mācību līdzekļu un aprīkojuma piegāde Ērgļu pamatskolai un Lubānas pamatskolai”. Par pozīciju Nr.21 – Pašreizējā prasība: “Sensors nodrošina gan bezvadu (Bluetooth), gan USB kabeļa savienojuma atbalstu.” Ja sensors nodrošina pilnvērtīgu bezvadu datu pārraidi ar Bluetooth savienojumu uz datu reģistrēšanas ierīci, datoru vai mobilo ierīci, USB kabeļa savienojums nav būtisks sensora funkcionalitātei. Šādas prasības saglabāšana var nepamatoti ierobežot bezvadu sensoru ražotāju piedāvājumu, lai gan sensora pamatfunkcija tiek saglabāta.

Lūdzam šo prasību izteikt šādā redakcijā: “Sensors nodrošina bezvadu Bluetooth savienojumu. Iegūtie dati ir pārnesami uz datu reģistrēšanas ierīci, mobilo ierīci vai datoru.”

Pašreizējā prasība: “Sensors ir aprīkots ar atkārtoti uzlādējamu Li-Ion akumulatoru.” Tirgū ir pieejami ekvivalenti bezvadu sensori, kas darbojas gan ar lādējamiem akumulatoriem, gan ar nomaināmām baterijām, tostarp monētas tipa baterijām. Šāds risinājums funkcionāli nodrošina sensora darbību un nav uzskatāms par sliktāku risinājumu salīdzinājumā ar Li-Ion akumulatoru, jo sensors joprojām ir pilnībā bezvadu un izmantojams mācību eksperimentiem. Lūdzam šo prasību izteikt šādā redakcijā: “Sensors ir aprīkots ar lādējamu akumulatoru vai bateriju, tostarp monētas tipa bateriju.”
Atbilde uz 8. jautājumu

Pasūtītājs skaidro, ka veikti precizējumi tehniskajā specifikācijā 1. daļā “Mācību līdzekļu un aprīkojuma piegāde Ērgļu pamatskolai un Lubānas pamatskolai” pozīcijā Nr.21, norādot -  “Sensors ir aprīkots ar uzlādējamu Li-Ion vai LiPO akumulatoru”.  
Norādām, ka prasība “Sensors nodrošina gan bezvadu (Bluetooth), gan USB kabeļa savienojuma atbalstu” ir nepieciešama, jo USB savienojums nodrošina alternatīvu gadījumos, kad Bluetooth savienojums nedarbojas.
9. Jautājums

Jautājums ir par iepirkuma nolikuma Nr.2 “Tehniskā specifikācija - Tehniskais piedāvājums” prasībām iepirkuma 1. daļā “Mācību līdzekļu un aprīkojuma piegāde Ērgļu pamatskolai un Lubānas pamatskolai”. Par pozīciju Nr.22 – Pašreizējā prasība: “Sensoram jābūt aprīkotam ar atkārtoti uzlādējamu Li-Ion akumulatoru.” Tirgū ir pieejami ekvivalenti bezvadu skaņas sensori, kas ir aprīkoti ar atkārtoti uzlādējamu LiPo akumulatoru. Šāds risinājums funkcionāli nodrošina pilnvērtīgu sensora darbību, bezvadu lietošanu un datu reģistrēšanu mācību eksperimentos, tāpēc nav uzskatāms par sliktāku risinājumu salīdzinājumā ar Li-Ion akumulatoru. Prasības saglabāšana tikai uz Li-Ion akumulatoru var nepamatoti ierobežot līdzvērtīgu sensoru piedāvājumu. Lūdzam šo prasību izteikt šādā redakcijā: “Sensoram jābūt aprīkotam ar atkārtoti uzlādējamu Li-Ion vai LiPo akumulatoru.”

Atbilde uz 9. jautājumu

Pasūtītājs skaidro, ka Pasūtītājs skaidro, ka veikti precizējumi tehniskajā specifikācijā 1. daļā “Mācību līdzekļu un aprīkojuma piegāde Ērgļu pamatskolai un Lubānas pamatskolai” pozīcijā Nr.22, norādot – “Sensors ir aprīkots ar atkārtoti uzlādējamu Li-Ion vai LiPo akumulatoru “.
10. Jautājums

Jautājums ir par iepirkuma nolikuma Nr.2 “Tehniskā specifikācija - Tehniskais piedāvājums” prasībām iepirkuma 1. daļā “Mācību līdzekļu un aprīkojuma piegāde Ērgļu pamatskolai un Lubānas pamatskolai”. Par pozīciju Nr.25 – Pašreizējās prasības: “Gabarītizmēri: aptuveni 260 x 270 x 175 mm (pieļaujamā nobīde ±20 mm).” “Uz modeļa griezuma virsmas jābūt skaidri attēlotām seismisko viļņu (P un S viļņu) izplatīšanās līnijām, demonstrējot to laušanu, atstarošanos un ēnu zonu veidošanos caur dažāda blīvuma Zemes slāņiem.” “Uz modeļa ārējās daļas jābūt izceltam kontinentālajam un okeāniskajam reljefam - kalnu grēdas, okeāna ieplakas.”Veicot tirgus izpēti, nav konstatēts modelis, kas vienlaikus atbilstu visām norādītajām prasībām, īpaši attiecībā uz konkrētajiem gabarītizmēriem, detalizētu P un S seismisko viļņu attēlojumu ar ēnu zonām, kā arī izceltu kontinentālo un okeānisko reljefu ar kalnu grēdām un okeāna ieplakām. Šāda prasību kombinācija būtiski sašaurina iespējamo piedāvājumu un var nepamatoti ierobežot konkurenci. Lūdzam vienkāršot tehnisko specifikāciju un minētās prasības izteikt šādā redakcijā: “Modelim jābūt piemērotam demonstrācijai uz galda un jāattēlo Zemes iekšējā uzbūve, krāsaini nodalot vismaz šādus slāņus: Zemes garoza, mantija, ārējais kodols un iekšējais kodols. Uz modeļa ārējās daļas jābūt attēlotiem kontinentiem un okeāniem vai citam Zemes virsmas vizuālam attēlojumam. Pieļaujami dažādi modeļa gabarītizmēri, ja modelis ir stabils, izmantojams mācību procesā un nodrošina Zemes iekšējās uzbūves vizualizāciju.”

Atbilde uz 10. jautājumu

Pasūtītājs skaidro, ka Pasūtītājs skaidro, ka veikti precizējumi tehniskajā specifikācijā 1. daļā “Mācību līdzekļu un aprīkojuma piegāde Ērgļu pamatskolai un Lubānas pamatskolai” pozīcijā Nr.25, norādot – “Modelim jābūt piemērotam demonstrācijai uz skolēna galda un jāattēlo Zemes iekšējā izbūve. Pieļaujami dažādi modeļa gabarītizmēri, ja modelis ir stabils, izmantojams mācību procesā un nodrošina Zemes iekšējās uzbūves vizualizāciju”.
11. Jautājums

Jautājums ir par iepirkuma nolikuma Nr.2 “Tehniskā specifikācija - Tehniskais piedāvājums” prasībām iepirkuma 1. daļā “Mācību līdzekļu un aprīkojuma piegāde Ērgļu pamatskolai un Lubānas pamatskolai”. Par pozīciju Nr.34 – Pašreizējā prasība: “Mērdiapazoni: spiediens mmHg (vismaz no 0 līdz 300 mmHg), pulss sitieni minūtē (bpm), detalizēta sirdsdarbības līkne.” Tirgū ir pieejami ekvivalenti bezvadu asinsspiediena sensori, kas paredzēti mācību procesam un fizioloģijas demonstrējumiem, bet to spiediena mērdiapazons var būt mazāks, piemēram, līdz 260 mmHg. Šāds diapazons ir pietiekams asinsspiediena mērījumiem mācību vajadzībām un pilnvērtīgi nodrošina iespēju skaidrot asinsspiediena veidošanos un tā izmaiņas. Prasība tieši par 300 mmHg var nepamatoti ierobežot līdzvērtīgu sensoru piedāvājumu. Lūdzam šo prasību izteikt šādā redakcijā: “Mērdiapazoni: spiediens mmHg vismaz no 0 līdz 260 mmHg, pulss sitieni minūtē (bpm), detalizēta sirdsdarbības līkne.”

Pašreizējā prasība: “Precizitāte: ±3% no spiediena rādījuma” Tirgū pieejami mācību procesam paredzēti asinsspiediena sensori, kuru precizitāte var tikt norādīta gan procentos no spiediena rādījuma, gan kā absolūtā novirze mmHg. Abi precizitātes norādīšanas veidi ir izmantojami asinsspiediena mērījumu kontekstā un nodrošina pietiekamu precizitāti demonstrējumiem un laboratorijas darbiem. Lūdzam šo prasību izteikt šādā redakcijā: “Precizitāte: ne sliktāka kā ±3 mmHg vai ±3% no spiediena rādījuma.”
Pašreizējā prasība: “Ātrākais reģistrēšanas ātrums: 10 ms” Asinsspiediena sensora galvenā funkcionalitāte mācību procesā ir asinsspiediena mērīšana, pulsa noteikšana un spiediena izmaiņu līknes attēlošana reāllaikā. Konkrēta 10 ms reģistrēšanas ātruma prasība šāda tipa sensoram nav būtiska funkcionalitātes nodrošināšanai un var nepamatoti ierobežot līdzvērtīgu izglītības sensoru piedāvājumu, it īpaši, ja mācību sensoru ražotājs šādu kritēriju nenorāda. Lūdzam šo prasību svītrot.
Pašreizējā prasība: “Sensoram jābūt aprīkotam ar atkārtoti uzlādējamu Li-Ion akumulatoru.” Tirgū ir pieejami ekvivalenti bezvadu sensori, kas ir aprīkoti ar atkārtoti uzlādējamu LiPo akumulatoru. Šāds risinājums funkcionāli nodrošina pilnvērtīgu sensora darbību, bezvadu lietošanu un datu reģistrēšanu mācību eksperimentos, tāpēc nav uzskatāms par sliktāku risinājumu salīdzinājumā ar Li-Ion akumulatoru. Lūdzam šo prasību izteikt šādā redakcijā. “Sensoram jābūt aprīkotam ar atkārtoti uzlādējamu Li-Ion vai LiPo akumulatoru.”
Atbilde uz 11. jautājumu

Pasūtītājs skaidro, ka veikti precizējumi tehniskajā specifikācijā 1. daļā “Mācību līdzekļu un aprīkojuma piegāde Ērgļu pamatskolai un Lubānas pamatskolai” pozīcijā Nr.34, norādot – “Mērdiapzoni: spiediens mmHg vismaz no 0 līdz 260 mmHg, pulss sitieni minūtē (bpm), detalizēta sirdsdarbības līkne. Precizitāte: ne sliktāka kā ±3 mmHg vai ±3% no spiediena rādījuma.  Sensoram jābūt aprīkotam ar atkārtoti uzlādējamu Li-Ion vai LiPo akumulatoru. Svītrota prasība “ātrākais reaģēšanas ātrums.”
12. Jautājums

Jautājums ir par iepirkuma nolikuma Nr.2 “Tehniskā specifikācija - Tehniskais piedāvājums” prasībām iepirkuma 1. daļā “Mācību līdzekļu un aprīkojuma piegāde Ērgļu pamatskolai un Lubānas pamatskolai”. Par pozīciju Nr.35 – Pašreizējā prasība: “Iebūvēts elektriskais apgaismojums: LED apgaismojums 20mA, 3.5V, 70mW ar maināmu intensitāti, atsevišķi ieslēdzama caurejošā un krītošā gaisma.” Tirgū pieejami līdzvērtīgi stereo mikroskopi, kuriem LED apgaismojuma jauda var būt lielāka par 70 mW, piemēram, līdz 1 W. Šāds risinājums nav uzskatāms par sliktāku, jo nodrošina pietiekamu vai labāku objekta izgaismošanu, saglabājot maināmu apgaismojuma intensitāti un iespēju atsevišķi ieslēgt caurejošo un krītošo gaismu. Konkrētu LED strāvas, sprieguma un jaudas parametru saglabāšana var nepamatoti ierobežot līdzvērtīgu mikroskopu piedāvājumu. Lūdzam šo prasību izteikt šādā redakcijā: “Iebūvēts elektriskais LED apgaismojums ar maināmu intensitāti, LED jauda diapazonā no 70 mW līdz 1 W vai ekvivalenta, atsevišķi ieslēdzama caurejošā un krītošā gaisma. Pašreizējā prasība: “Priekšmeta galdiņš: Ar “viena pieskāriena” objekta turētājs.” Tirgū pieejamiem līdzvērtīgiem stereo mikroskopiem priekšmeta galdiņš var būt aprīkots ar dažāda veida objekta fiksācijas risinājumiem, piemēram, objekta turētājiem vai skavām. Šādi risinājumi nodrošina nepieciešamo funkcionalitāti, preparāta vai objekta stabilu novietošanu mikroskopēšanas laikā,  un nav uzskatāmi par sliktāku risinājumu salīdzinājumā ar konkrēti definētu “viena pieskāriena” objekta turētāju. Lūdzam šo prasību izteikt šādā redakcijā: “Priekšmeta galdiņš aprīkots ar objekta turētāju, skavām vai citu līdzvērtīgu risinājumu objekta stabilai novietošanai mikroskopēšanas laikā.”

Atbilde uz 12. jautājumu

Pasūtītājs skaidro, ka veikti precizējumi tehniskajā specifikācijā 1. daļā “Mācību līdzekļu un aprīkojuma piegāde Ērgļu pamatskolai un Lubānas pamatskolai” pozīcijā Nr.35, norādot - “Iebūvēts elektriskais LED apgaismojums ar maināmu intensitāti, LED jauda diapazonā no 70 mW līdz 1 W vai ekvivalenta, atsevišķi ieslēdzama caurejošā un krītošā gaisma. Priekšmeta galdiņš aprīkots ar objekta turētāju, skavām vai citu līdzvērtīgu risinājumu objekta stabilai novietošanai mikroskopēšanas laikā”.  
Ņemot vēra grozījumu apjomu un nepieciešamību pretendentiem sagatavot piedāvājumu, Pasūtītājs skaidro, ka piedāvājumu iesniegšanas termiņš tiks pagarināts līdz 2026.gada 13.jūlija plkst.6:00, kā arī piedāvājumu atvēršanas termiņš tiks pagarināts līdz 2026.gada 13.jūlija plkst.10:00.
Komisijas priekšsēdētājs 
        Ā.Vilšķērsts
Dokuments ir parakstīts ar drošu elektronisko parakstu un satur laika zīmogu.

